stanford-oval/wikipedia huggingface dataset:
אלקטרז
היסטוריה

האי אלקטרז היה במקור בסיס צבאי ובהמשך שימש כמתקן כליאה של צבא ארצות הברית, בין 1850–1933, זאת בשל היותו מבודד ומבודל בכניסה למפרץ סן פרנסיסקו. מיקומו האסטרטגי אפשר שליטה על התנועה הימית באזור. עם השנים הפך האי למעמסה כלכלית על צבא ארצות הברית, ולכן הועבר ב-1934 לידי הממשל הפדרלי, שהחליט להפכו לכלא פדרלי אזרחי. ב-1963 הוחלט על סגירת הכלא בשל עלויות האחזקה הגבוהות שנבעו מניתוקו של האי מהיבשה ובגלל הזיהום שגרמה הזרמת שפכיו אל מי המפרץ. אז הוחלט שעדיפה בניית כלא חדש, יעיל ונוח יותר, על פני המשך אחזקת המבנה הנוכחי. ואכן, כלא יבשתי חדש הוקם באילינוי בשנת סגירת מתקן אלקטרז, שנועד לשמש כתחליף.
ב-29 שנות תפקודו הוחזקו בכלא אסירים רבים, מהמפורסמים שבהם: אל קפונה, רוברט פרנקלין סטראוד "איש הציפורים", וכן אלווין קרפיס, שהיה האסיר ששהה בכלא זמן רב יותר מכל אחד אחר.
כדי למנוע כל ניסיון בריחה של האסירים לא הייתה כל גישה לאי, גם הסוהרים ובני משפחותיהם שהו וגרו בסמוך לכלא.
עם סגירת הכלא התעוררה מחלוקת ביחס לעתיד האי והועלו הצעות רבות, העיקרית שבהן הייתה הפיכת האי לאתר תיירות וקזינו. בזמן שחלף עד לקבלת ההחלטה על עתידו של האי ניצלה קבוצת ילידים אינדיאנים משבטים שונים את המצב: ב-1969 השתלטה הקבוצה על האי, תוך ניצול חוק מאותה תקופה שאמר כי "שטחים שהמדינה חדלה משימוש בהם - יכולים לחזור לידי הילידים". הקבוצה החזיקה באי כשנתיים, עד 1971, והשתמשה בו לתעמולה במסגרת מאבקם של האינדיאנים לקבלת אדמותיהם בחזרה.
מקץ שנתיים החלה להתרופף אחיזת האינדיאנים; רבים החלו לעזוב את האי, ושריפה שהתרחשה במקום זירזה את העזיבה. לבסוף השתלטו השלטונות בחזרה על האי וגרשו את מעט הילידים שנשארו בו. כיום משמש הכלא כאתר תיירות ומתקיימים בו סיורים מודרכים.
בשנת 2005 שחה ג'וני וילסון, ילד בן תשע בלבד, מחוף המפרץ את שני הק"מ עד לאלקטרז במסגרת מסע איסוף תרומות לנפגעי הוריקן קטרינה. כעבור שנה שבר ילד נוסף, בן שבע, את שיאו של וילסון והצליח גם הוא לגמור בשחייה מקטע זה.
ניסיונות בריחה

בכל 29 שנות פעילותו של הכלא, לא נרשמה כמעט אף בריחה מוצלחת. בריחה מהכלא הייתה כמעט בלתי אפשרית בגלל השמירה הקפדנית עד מאוד, מי מפרץ סן פרנסיסקו הקרים שמקיפים את האי עליו שוכן הכלא, המרחק בין האי לחוף – כשני קילומטרים, וחוסר באמצעים שיוכלו לסייע לבריחה, בידי האסירים. כל ניסיונות הבריחה מהכלא הסתיימו בתפיסה, במוות כתוצאה מירי או בטביעת הנמלטים במי המפרץ. במשך השנים, 36 אסירים ניסו להימלט מהכלא; שבעה נורו ונהרגו, שניים טבעו, שמונה התייאשו בעצמם מהניסיון ונותרו בכלא, 14 נלכדו והוחזרו לכלא, ורק גורלם של חמישה לא נודע, אולם הם כמעט לבטח מתו מקור וטביעה.[דרוש מקור]
שלושה אסירים נעלמו מתאיהם ב-11 ביוני 1962: השלושה היו האסירים היחידים שאכן נעלמו מאלקטרז ושלא התקבל שום מידע על מיקומם. לאחר הבריחה, "כוחות מיוחדים" ואנשי FBI איתרו במפרץ שליד האי רפסודה מאולתרת העשויה ממעילי גשם מנופחים ועצים. במשך השנים לא התקבל אף דיווח של עדי ראייה כי ראו את השלושה. ככל הנראה הם מצאו את מותם בטביעה או מרעב, אך רשמית הם הוגדרו בכלא כנעדרים עד לסגירתו. ב-2018 פרסמה רשת CBS מכתב שג'ון אנגלין, אחד מן הבורחים, לכאורה כתב ובו נאמר: "ברחתי מאלקטרז ב־1962. אני בן 83 ויש לי סרטן. כן, כולנו שרדנו אותו לילה, אבל בקושי! אם תודיעו בטלוויזיה שאשב בכלא לא יותר משנה ואקבל טיפול רפואי, אכתוב בחזרה לעדכן אתכם לגבי מיקומי המדויק".
על בריחה זו התבסס תסריט הסרט "הבריחה מאלקטרז" (1979).
ב-2003 נעשה ניסיון לשחזור אפשרות של בריחה מהכלא במסגרת תוכנית טלוויזיה. במספר מצבים, ניסו "האסירים" לברוח מהכלא על ידי סירות מאולתרות, ברפסודות או בשחייה, מבלי ש"הכוחות המיוחדים" יתפסו אותם. התברר כי ניתן לברוח מהכלא, אך סיכויי ההצלחה קלושים ביותר. עם זאת, השחזור אינו מדויק ואינו דומה לניסיון בריחה אמיתי, בגלל התנאים השונים בתכלית.
אסירים ידועים

רוברט סטראוד, שהיה ידוע יותר לקהל בתור "איש הציפורים של אלקטרז", הועבר לאלקטרז בשנת 1942. הוא בילה את 17 השנים הבאות על "הסלע" - שש שנות הסתגרות בביתן D Block, ועשר שנים בכלא החולים. בשנת 1959 הועבר אל המרכז הרפואי הפדרלי ספרינגפילד לאסירים.
כאשר אל קפונה הגיע לכלא בשנת 1934, המשיך לפעול מאחורי הסורגים תוך שהוא משחד את הסוהרים. "ביג אל" הפנה כמות גדולה של תשומת לב מצד התקשורת אל הכלא, למרות העובדה שהוא ריצה רק ארבע שנים וחצי מתקופת מאסרו שם, לפני התפתחות מחלת העגבת אצלו והעברתו לכלא הפדרלי ב-Terminal Island בלוס אנג'לס.
משין גאן קלי הגיע לכלא ב-4 בספטמבר 1934. קלי נהג להתפאר בזמן מאסרו בגנבות ובמעשי רצח שהוא לא ביצע. קלי הוחזר לכלא Leavenworth בשנת 1951.
ג'יימס "איש לבן" בולגר ריצה תקופת מאסר של שלוש שנים באלקטרז (1959–1962) לאחר שהורשע בשוד בנק.
אלקטרז בתרבות הפופולרית

סיפורו של כלא אלקטרז וניסיונות הבריחה הנועזים ממנו היוו השראה לספרים, סדרות טלוויזיה וסרטי קולנוע, ובהם:
אלקטרז בתרבות הפופולרית > בספרות

ספר הילדים והנוער, "איש המאפיה אל קפונה מכבס לי את החולצות", מאת ג'ניפר צ'ולדנקו, כתוב בצורת יומן ועוסק בהתמודדות האח הצעיר (המספר) לאחות אוטיסטית על רקע מגוריהם בבית הכלא אלקטרז בשנות ה-30.
פרנל פלמל מ"הסודות של ניקולס פלמל בן האלמוות" נכלא באלקטרז.
הספר "איש הציפורים מאלקטרז" (1955) של תומאס יוג'ין גאדיס (Thomas E. Gaddis) .
אלקטרז בתרבות הפופולרית > בקולנוע

"הפריצה לאלקטרז" בכיכובם של שון קונרי וניקולס קייג'. "הבריחה מאלקטרז" בכיכובו של קלינט איסטווד. "רצח מדרגה ראשונה" בכיכובם של קווין בייקון וכריסטיאן סלייטר. "איש הציפורים מאלקטרז" על פי ספר בשם זה, של הבמאי ג'ון פרנקנהיימר ובכיכובו של ברט לנקסטר.
אלקטרז בתרבות הפופולרית > בטלוויזיה

סדרת הטלוויזיה אלקטרז עוסקת בהופעה מחדש של אסירים וסוהרים שנעלמו מאלקטרז 50 שנה לפני תחילת הסדרה ובחקירה הפדרלית של האירוע.
אלקטרז בתרבות הפופולרית > בקומיקס > בקומיקס ישראלי

סדרת ספרי הקומיקס לילדים, אלקטרז מאת אברהם אוחיון, מבוססת על הכלא. בסדרה מתואר איך אסיר יהודי חף מפשע שנכלא באלקטרז מצליח לברוח בעזרת המוסד הישראלי.
אלקטרז בתרבות הפופולרית > במשחקי וידאו

האי Rebirth island בסדרת משחקי הווידאו Call of Duty מעוצב בצורה של האי אלקטרז.
ביאורים

↑  במשחקים:
Call of Duty: Black Ops
Call of Duty: Black Ops II
Call of Duty: Black Ops Cold War
Call of Duty: Warzone
Call of Duty: Warzone Mobile
Call of Duty: Warzone II
Call of Duty: Modern Warfare III
הערות שוליים

↑  איי.אף.פי, בן תשע שחה מאלקטרז למען נפגעי קתרינה, באתר ynet, 11 באוקטובר 2005, ynet
↑  שיא חדש: בן 7 שחה מכלא אלקטרז לחוף, באתר ynet, 23 במאי 2006, ynet
↑  "אות חיים ראשון אחרי 55 שנים מחוץ לכלא - כיכר השבת". כיכר השבת. נבדק ב-2018-01-25.
↑  David Dennis, Book Reviews: BIRDMAN of ALCATRAZ, by Thomas E. Gaddis, Random House, New York, 1955, 334 pp., The Prison Journal 35, 1955-10, עמ' 23–24 doi: 10.1177/003288555503500208
| --- | --- |
בקרת זהויות :  NLI: 987007528377205171  GND: 4399649-8  ISNI: 0000 0000 9266 6352  LCCN: n83167382  NLA: 35570959  VIAF: 135974009   WorldCat (עם VIAF): 135974009
IOS 10

| --- | --- |
סמל הגרסה

מסך הבית של iOS 10 באייפון 6S
 מפתח:  אפל
 משפחה:  iOS
 מודל קוד:  קוד סגור
 גרסה אחרונה:  10.3.4 iOS  22 ביולי 2019
 סוג גרעין:  היברידי (XNU)
 סוג רישיון:  קנייני, במיוחד עבור רכיבי קוד-פתוח.
 מצב עבודה:  אייפון, אייפד ואייפוד טאץ'.
 פלטפורמות:  אייפון 5, IPad Air, iPad (דור רביעי), אייפוד טאץ' 6, IPad Air 2, IPad Mini 3, IPad Mini 2, אייפד מיני 4, אייפון SE, אייפון 6S פלוס, אייפון 5s, אייפון 5c, אייפון 7, אייפון 6, אייפון 6 פלוס, אייפון 6S, IPad Pro 
 אתר אינטרנט:  https://www.apple.com/ios/ios-10/ 
 → iOS 9IOS 11 ←
 
iOS 10 היא הגרסה העשירית של מערכת ההפעלה iOS של אפל. מערכת זו הושקה בכנס המפתחים העולמי של אפל ביוני 2016, והחליפה בספטמבר 2016 את מערכת ההפעלה iOS 9. בתחילה, הייתה מצויה הגרסה עבור מפתחים בלבד, בחודש יולי שוחררה בטא ציבורית ראשונה לכל אדם החפץ בהתקנה שלה, וב-13 בספטמבר 2016, יצאה הגרסה הרשמית.
תכונות

גרסה זו מביאה עמה כמה וכמה חידושים:
תכונות > Home

בגרסה זו נוספה אפליקציה חדשה שנקראת Home. האפליקציה מציגה את כל המכשירים החכמים של המשתמש שתומכים ב-HomeKit ומאפשרת לו לשלוט בהם ממסך אחד בדומה לשלט אוניברסלי. בעזרתה ניתן להדליק ולכבות אורות בלחיצה אחת; לפתוח תריסים, לפתוח את הדלת ועוד. האפליקציה תומכת ב’סצנות’, כלומר סט של פעולות, שנקבעים מראש. למשל סצנת לילה, שתגרום לתריסים של הבית לרדת, לאורות להיכבות ולכל הדלתות להינעל. את כל הפעולות האלו ניתן לבצע גם מרחוק – למשל בחופשה או בעבודה – וליהנות מהצפנה מקצה לקצה.
תכונות > הודעות

ב- iOS 10 שדרגה החברה את אפליקציית ההודעות. קישורים יוצגו עתה עם תצוגה מקדימה ויאפשרו לנגן מדיה מבלי לצאת מהאפליקציה. שימוש באימוג'י: כעת אייקוני האימוג'י גדולים פי שלושה ובנוסף ניתן לעשות "אימוג'יזציה" למילים, היישום יעבור על מילים אשר ניתן לבטא באמצעות אימוג'י, ויצע להחליף את המילה באימוג'י המתאים. ה-iMessage כולל עתה בלוני שיחה בגדלים משתנים, ביניהם בועות גדולות שמסמנות צעקה ובועות קטנות יותר ללחישה. אפל שילבה אנימציות ואפקטים לבועות הטקסט או אפקטים על המסך כולו, נוספה גם האפשרות לשלוח הודעה בכתב יד.
תכונה נוספת היא ה-Invisible Ink - המאפשרת לשלוח טקסט או תמונה חבויים בתוך ענן חלקיקים. כדי לראות את הטקסט או התמונה המוסתרים, יש לגרד את התמונה.
בנוסף, לראשונה מפתחים יוכלו לפתח יישומים ל-iMessage אשר יהיו זמנים מתוך האפליקציה עצמה.
תכונות > סירי

בפעם הראשונה, אפל מאפשרת לסירי לעבוד עם אפליקציות צד-שלישי שמתבססות על העוזרת הקולית שלה. סירי השתדרגה וכעת היא מתמשקת עם אפליקציות ושירותים רבים. כעת ניתן לבקש מסירי לשלוח הודעה בווטסאפ. בנוסף, ניתן לבקש ממנה להזמין מונית בUber ללא צורך בכניסה לאפליקציה עצמה. עוד דוגמאות לשילובים קיימים: לעצור או להתחיל אימון ב-RunKeeper, לשלם ב-Square או לחפש בתמונות.
תכונות > מפות

הגרסה מאפשרת לקבל באמצעות אפליקציית המפות פרטים על המיקום המשתמש ועל המסלול, כולל הוראות ניווט, תחנות דלק ועוד. גם את המפות פתחה אפל למפתחים והציגה את Extensions, כך שמפתחים כעת יכולים לפתח תוספים למפה. בין היתר כעת בעזרת האפליקציה משתמש יכול למצוא מסעדה, להזמין שולחן ב-OpenTable ואז להזמין נסיעה באובר ולשלם על הכל ב-Apple Pay – הכל היישר מאפליקצית המפות.
תכונות > מוזיקה

אפליקציית המוזיקה החדשה קיבלה עיצוב חדש שכולל בין היתר מסך ‘עכשיו מנגן’ חדש שמציג את המילים של השירים; בנוסף, האפליקציה כוללת חלק שמותאם למשתמש על פי טעמו המוזיקלי, היום בשבוע והשעה ביום – הכל מותאם לאמנים שהוא הגדיר כאהובים עליו.
תכונות > תמונות

באפליקציית התמונות, העדכון החדש מציג בין היתר תמיכה בזיהוי פנים אוטומטי, זיהוי אובייקטים, והצגת מפות שעליהן יוצגו תמונות המשתמש על פי המיקום בו הן צולמו. פיצ’ר ה-Memories – יציג את התמונות בסדר מסוים על פי “טיולים”, “מקומות” ונושאים כמו ‘על המים’ או אנשים. בנוסף לכך, האפליקציה יוצרת סרטונים אוטומטית מקטעי התמונות והווידאו של המשתמש (ייעשו מדי פעם בפעם בצורה אוטומטית).
תכונות > אפליקציית הטלוויזיה

החל מה-iOS 10.2 התווספה למכשירי ה-iOS התומכים אפליקציית טלוויזיה חדשה אשר תאפשר לצפות בתכני טלוויזיה שנמצאים ב-Apple TV של המשתמש. האפליקציה תתווסף למכשירים התומכים אך ורק ב-iOS 10 ומעלה, ובארצות הברית בלבד.
תכונות > חידושים נוספים

דוכן העיתונים מגיע בעיצוב חדש לגמרי עם כתב עבה יותר וצבעים עזים וחלוקה חדשה המאפשרת למצוא ביתר קלות כתבות בנושאים מסוימים.
השימוש בחיישן טביעת אצבעות בדגמים החדשים הפך את מסך הנעילה ללא רלוונטי, כיוון שהמשתמש אינו מספיק לשים לב להתראות, והללו נעלמות במהירות בעת פתיחת המכשיר באמצעות טביעת האצבע. לשם כך הציגה אפל את "הרם כדי להעיר". כפי שמעיד השם, מסך הנעילה יידלק כאשר המשתמש רק ירים את המכשיר, וזאת כדי לא להחמיץ את ההתראות השונות (הפיצ'ר נתמך רק במכשירי האייפון SE, אייפון 6S, אייפון 6S פלוס, אייפון 7 ואייפון 7 פלוס). מלבד זאת, מסך ההתראות כולו עוצב מחדש, וההתראות עצמן מכילות מידע רב יותר וכוללות אפשרויות רבות יותר. זאת באמצעות שימוש ב-3D Touch שמאפשר "להציץ" בעזרתו לתוך ההתראה כדי לקבל פרטים נוספים, להשיב להודעות וכו'.(זמין מאייפון 6S ומעלה). נוספו וידג'טים, אשר ניתן לגשת אליהם באמצעות החלקה ימינה ממסך הבית (בנוסף לאלו אשר נמצאים במרכז העדכונים).
לראשונה ניתן להסתיר אפליקציות מובנות כגון: מפות, רשמקול, דוכן העיתונים, מניות, ספרים, מזג אוויר ועוד (בסה״כ 23 אפליקציות), אותן ניתן להציג בחזרה דרך חנות ה-App Store, כמו כל אפליקציה אחרת. הסתרת אפליקציה לא תפנה מקום מהמכשיר.
אפל הסירה את אפליקציית המשחקים הנפוצה ביותר עד ה-iOS 9 מרכז משחקים-Game Center וכעת ניתן למצוא רק את ההגדרות של האפליקציה באפליקציית ההגדרות במכשירי ה-iOS שתומכים ב-iOS 10.
ניתן להחזיר את האפליקציה "game center" לאחר העדכון דרך האינטרנט בתוכנה מסוימת (אפשרות זו ניתנת מהאינטרנט למכשירים המעודכנים ל-IOS 10 בלבד).
לראשונה בתולדות המערכת, ליבת המערכת (באנגלית Kernel) אינה מוצפנת, וכך, על פי החברה, המהלך יוביל לשיפורי ביצועים ללא פגיעה באבטחת המידע ובפרטיות המשתמשים.
גרסאות

לצורך שיפור הגרסה הסופית, אפל שחררה 8 גרסאות בטא וגרסת Gold Master (גרסה אשר זהה לגרסה הסופית) למפתחים.
הגרסה הסופית נקראת iOS 10.0.1 ולא iOS 10.0, זו הפעם הראשונה מאז iOS 1.0 שאפל מדלגת על גרסה שהייתה צריכה לצאת לציבור.
תמיכה במכשירים

עם שחרורה של iOS 10 אפל תפסיק לתמוך בכל המכשירים המבוססים על שבב A5: אייפון 4S, אייפד 2 ואייפד דור שלישי. זוהי גרסת ה-iOS הראשונה מאז iOS 8 שמפסיקה לתמוך במכשירי iPhone ישנים, והגרסה הראשונה מאז iOS 7 שמפסיקה לתמוך במכשירי iPad מסוימים.
מכשירים תומכים:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אייפון אייפון 5  אייפון 5c  אייפון 5s  אייפון 6  אייפון 6 פלוס  אייפון 6S  אייפון 6S פלוס  אייפון SE  אייפון 7  אייפון 7 פלוס |  אייפוד טאצ' אייפוד טאצ' 6 |  אייפד אייפד 4  אייפד אייר  אייפד אייר 2  אייפד פרו |  אייפד מיני אייפד מיני 2  אייפד מיני 3  אייפד מיני 4 |  |  |  |  |
הערות שוליים

1 2 3 4  יניב אביטל, אפל חושפת את iOS 10: הנה 10 הפיצ'רים החשובים שלה, באתר Geektime, ב-13 ביוני 2016
1 2  הראל שטנשטיין, iOS 10: כל מה שרציתם לדעת על החידושים באייפון, באתר הארץ, 14 ביוני 2016
1 2  אריק שיינר, בדקנו: כל החידושים של iOS 10, באתר TGspot, 21 ביוני 2016
↑  עומר כביר, עשרת החידושים הכי מעניינים שמגיעים אל האייפון, באתר כלכליסט, 13 בספטמבר 2016
↑  Chance Miller, Apple says it intentionally left the iOS 10 kernel unencrypted for better software optimization, 9to5Mac, ‏2016-06-23
↑  דייוויד פרייס, iOS 10 release date, new features & supported iPhones & iPads, באתר MacWorld, פורסם 22 ביוני 2016
המחשה של האפשרויות החדשות בגלריית התמונות של iOS 10
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
IPhone OS 2

| --- | --- |

 מפתח:  אפל
 משפחה:  iPhone OS
 מודל קוד:  מערכת סגורה עם רכיבי קוד פתוח
 מחזור חיים:  11 ביולי 2008 – הווה (16 שנים) 
 גרסה אחרונה:  2.2.1 (5H11 / 5H11a) ב־27 בינואר 2009
 סוג גרעין:  היברידי (XNU)
 סוג רישיון:  קנייני פרט לרכיבי הקוד הפתוח
 פלטפורמות:  IPhone 2G, אייפון 3G, IPod Touch 
 אתר אינטרנט:  iOS באתר אפל
 → iPhone OS 1iPhone OS 3 ←
 
iPhone OS 2 היא הגרסה הבסיסית השנייה של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 1. גרסה זו הייתה הראשונה במערכת iOS שכללה את חנות היישומים של אפל - App Store המאפשרת התקנת יישומי צד-שלישי היישר מתוך מכשיר האייפון.‏ iPhone OS 2.2.1 הייתה הגרסה העדכנית האחרונה עבור מערכת iPhone OS 2. ב-17 ביוני 2009, הופצה הגרסה החדשה יותר בשם iPhone OS 3.
iPhone OS 2 הפך לזמין בקרב משתמשי האייפון החל מה-11 ביולי 2008 בעוד שאפל הכריזה על דגם ה-iPhone 3G. מכשירים המופעלים על ידי iPhone OS 1 זכאים לעדכון מערכת ההפעלה המובנית לגרסה זו. התכונה הבולטת ביותר בגרסה השנייה של מערכת ההפעלה הניידת היא חנות ה-App Store, המאפשרת להביא למשתמשי ה-iPhone וה-אייפוד טאץ' יישומי צד-שלישי בנוסף ליישומים המובנים ב-iPhone OS. לפני הפרסום הציבורי של iPhone OS 2.0, אפל הכריזה על אירוע מרכזי שבה הודיעה על פתיחת ערכת הפיתוח של מערכת ההפעלה עבור מכשירי iPhone (בשמה המקוצר: "iPhone SDK") למפתחים.
יישומים

Text - שליחת הודעות SMS.
לוח שנה
תמונות
מצלמה
יוטיוב
מניות
מפות
מזג אוויר
שעון
מחשבון
פתקים
הגדרות
iTunes
App Store
יישומים > תחתית

טלפון
דוא"ל
Safari
iPod (יישום המאפשר ניגון מוזיקה)
תכונות עיקריות > App Store

התכונה שאליה הושם דגש רב ב-iPhone OS 2 היא חנות ה-App Store. לפני הגעת התכונה הזו, הדרך היחידה שאיפשרה למשתמשי אייפון להתקין יישומי צד-שלישי הייתה פריצת המערכת, דבר שהביא להפסקת האחריות של אפל במכשיר שנפרץ באופן אוטומטי. כ-500 יישומים שונים היו זמינים להתקנה מתוך חנות ה-App Store שזה עתה נפתחה עבור משתמשי iPhone OS 2, אם כי כמות היישומים בחנות גדלה מאז פתיחתו. נכון לשנת 2016, ה-App Store מכיל יותר מ-2 מיליון יישומים להתקנה במכשירי iOS.
תכונות עיקריות > דואר אלקטרוני

היישום עבור דואר אלקטרוני עבר מהפך לאחר עדכון ה-iPhone OS 2, כמו גם חל שיפור בשירות העברת הדואר למשתמשים ביישום. נוספה אף תמיכה בהצגת קובצי Microsoft Office, וכן גם בהצגת קובצי iWork. תכונות נוספות כוללות אף תמיכה ב"עותק מוסתר", מחיקת מספר הודעות בו-זמנית והיכולת לבחור בהודעות בתיבת הדואר היוצא.
תכונות עיקריות > אנשי קשר

סמליל מסך הבית של יישום אנשי הקשר התחדש בעדכון ה-iPhone OS 2 והוא מוצג בעיצובו החדש רק למשתמשי אייפוד טאץ'. עם זאת, נוספה האפשרות לחיפוש אנשי הקשר באמצעות תיבת חיפוש מתאימה המקלה על הדפדוף ברשימה ואף נוספה אפשרות להצגת אנשי קשר שנשמרו בכרטיס ה-SIM שהותקן ב-אייפון.
תכונות עיקריות > מפות

תכונות חדשות נוספו ליישום המפות בעדכון ה-iPhone OS 2.2. בין התכונות שנוספו נכללות הנוכחות Google Street View - תצוגת רחוב שנמצאת בגוגל מפות, חיפוש אחר מסלולים תוך שימוש בתחבורה ציבורית או תוך הליכה רגלית והיכולת להציג את הכתובת של סמן שהורד על גבי המפה.
תכונות עיקריות > מחשבון

בעת שהמכשיר מוטה לרוחב תצוגת המחשבון משתנה למחשבון מדעי הכולל פונקציות רבות יותר. עם זאת, סמליל מסך הבית של היישום עודכן.
תכונות עיקריות > הגדרות

יישום ההגדרות מאפשר כעת להפעיל מחדש את חיבור ה-Wi-Fi בעת שהמכשיר נכנס לפני כן למצב טיסה. אפשרות נוספת היא הפעלה או כיבוי של שירותי המיקום היישר מתוך היישום.
המחיר עבור אייפוד טאץ'

משתמשי אייפוד טאץ' דרושים לשלם 9.95 דולרים לצורך השגת עדכון ה-iPhone OS 2, בעוד שמשתמשי iPhone מקבלים אותו בחינם.
מכשירים נתמכים

אייפון
אייפון (הדור הראשון)
אייפון (הדור השני)
אייפוד טאץ'
אייפוד טאץ' (הדור הראשון)
אייפוד טאץ' (הדור השני)
הערות שוליים

↑  גולסון, ג'ורדן (13 ביוני 2016). "Apple's App Store now has over 2 million apps".‏ The Verge.
MacOS Big Sur

| --- | --- |

 מפתח:  אפל
 משפחה:  macOS
 מודל קוד:  סגור, עם רכיבי קוד פתוח
 מחזור חיים:  12 בנובמבר 2020 – הווה (4 שנים) 
 גרסה אחרונה:  תפורסם בסתיו 2020 ב־סתיו 2020
 סוג גרעין:  Hybrid (XNU)
 סוג רישיון:  APSL and Apple EULA
 סביבת שולחן עבודה:  Aqua 
 פלטפורמות:  x86-64, ARM64
 אתר אינטרנט:  https://www.apple.com/macos/big-sur/ 
 →  ←
 
macOS Big Sur (גרסה 11.0) היא המהדורה הקודמת - לפני שיצאה מהדורת macOS Monterey - של MacOS, מערכת ההפעלה של אפל למחשבי מקינטוש. היא ממשיכה את דרכה של macOS Catalina (גרסה 10.15). המערכת הוכרזה בכנס המפתחים העולמי של אפל ב-22 ביוני 2020 והופצה ב-12 בנובמבר באותה שנה. היא נקראת על שם אזור החוף ביג סֶר בחוף המרכזי בקליפורניה.
macOS Big Sur כוללת עיצוב מחדש של ממשק המשתמש. זו הגרסה הראשונה של macOS שתומכת במעבדי ARM שתוכננו על ידי אפל. במחשבי Mac מבוססי ARM, היא תתמוך בהפעלת אפליקציות iOS ו-iPadOS.
דרישות מערכת

בניגוד ל-macOS Catalina, שתמכה בכל מקרי תצורה סטנדרטיים שמוג'אב תמכה, ביג סר שומרת תמיכה במקי-קייש שונים שיצאו בשנת 2012 ו-2013. ביג סר פועל במחשבי ה-Mac הבאים:
מקבוק: תחילת 2015 או חדש יותר
מקבוק אייר: אמצע 2013 או חדש יותר
מקבוק פרו: סוף 2013 או חדש יותר
Mac Mini: סוף 2014 או חדש יותר
iMac : אמצע 2014 או חדש יותר
iMac Pro
Mac Pro: סוף 2013 או חדש יותר
ערכת מעבר למפתחים
שינויים > עיצוב

macOS Big Sur מציג רענון של עיצוב ממשק המשתמש, שתואר על ידי אפל כשינוי הגדול ביותר מאז הצגת Mac OS X. מערכת ההפעלה מציגה חידודים לממשק כמו שקיפות ופלטת צבעים חדשה. כל היישומים הסטנדרטיים, כמו גם ה-Dock וסרגל התפריטים, מתוכננים ומייעלים מחדש. סמלי היישום מעוצבים גם הם מחדש כדי שייראו דומים יותר לאלו ב-iOS ו-iPadOS. בהשוואה ל-iOS, הסמלים של ביג סר כוללים הצללות רבות יותר והדגשים כדי להעניק מראה תלת־ממדי. האסתטיקה שלה תוארה כ"ניאומורפיזם", פרימנטנטו של חידושים וסטיות. צלילי מערכת מוחלפים גם כן.
מערכת ההפעלה החדשה מביאה גם אינטגרציה נוספת עם סמלי SF של אפל ומאפשרת שימוש קל יותר על ידי מפתחי צד ג 'כאלמנטים של ממשק משתמש עבור היישומים שלהם באמצעות UIKit, מה שמאפשר לאחד אפליקציות צד שלישי עם שפת העיצוב הקיימת מתוצרת אפל.
שינויים > מרכז שליטה

ממשק עם החלפת נתונים מהירה ל-Wi-Fi, Bluetooth, בהירות מסך ועוצמת שמע נוסף לשורת התפריט. ממשק זה דומה באופן פונקציונלי ויזואלי ל-Control Center ב-iOS ו-iPadOS.
שינויים > מרכז עדכונים

מרכז ההודעות מעוצב מחדש, כולל התראות אינטראקטיביות וממשק משתמש שקוף. מרכז ההודעות כולל גם מערכת ווידג'ט חדשה הדומה למערכת זו ב-iOS 14, ומציגה מידע רב יותר עם התאמה אישית רבה מזו שהתקיימה בעבר.
שינויים > מערכת > תמיכה במעבדים מעוצבים של אפל

macOS ביג סר מציין את תחילת המעבר של קו המחשבים האישיים של מקינטוש של אפל ממעבדים מבוססי אינטל x86-64 למעבדים מבוססי ARM64 של אפל, המכונים "סיליקון אפל". השבב המוזכר בסרטוני הדגמה, ומשמש בערכת המעבר למפתחים, הוא ה-A12Z Bionic, שהוא אותו שבב ששימש ב-iPad Pro 2020. זוהי המהדורה הראשונה של macOS שתומכת במחשבי מקינטוש מבוססי ARM, למרות שאפל הצהירה שהיא תתמוך ב-Intel Macs "עוד שנים רבות." רוב התוכנות שלא השלימו את מעבר סיליקון אפל יכול להשתמש רוזטה 2, עדכון מנגנון תאימות המנוצל הראשון במהלך PowerPC כדי אינטל x86 המעבר.
שינויים > מערכת > תמיכה ביישומי iOS ו-iPadOS

ב-Macs המבוסס על סיליקון של Apple,‏ macOS Big Sur יפעיל יישומי iOS ו-iPadOS באופן טבעי וללא כל שינוי הדרוש מצד המפתחים.
שינויים > מערכת > נפח מערכת חתום

עוצמת הקול של המערכת חתומה באופן קריפטוגרפי כדי למנוע חבלה. זה כולל הוספת hash-256 hash לכל קובץ בנפח המערכת.
שינויים > מערכת > עדכוני תוכנה

עדכוני תוכנה יכולים להתחיל ברקע לפני הפעלה מחדש, ובכך לדרוש פחות זמן השבתה. מכיוון שקובצי מערכת חתומים על גבי קריפטוגרפיה, תוכנת העדכון יכולה לסמוך על כך שהם נמצאים במיקומים מדויקים, ובכך לאפשר לעדכן אותם בצורה יעילה במקום.
שינויים > מערכת > מערכת החיפוש Spotlight

Spotlight, מנגנון האינדקס ומערכת החיפוש של מערכת הקבצים שהוצג לראשונה ב-Mac OS X 10.4 Tiger, מותאם יותר למהירות והממשק שופץ. בנוסף, Spotlight הוא כעת מנגנון החיפוש המוגדר כברירת מחדל בכמה יישומים כולל ספארי, דפים ו-Keynote.
שינויים > שינויים אחרים

מילונים דו לשוניים בשפה הצרפתית-גרמנית, האינדונזית-אנגלית, סינית מופשטת יפנית ופולנית-אנגלית
קלט חזוי טוב יותר למשתמשים סיניים ויפנים
גופנים חדשים למשתמשים הודים
פודקאסטים תכונה "האזן עכשיו"
בולטת בשפת הסימנים
צליל ההפעלה של macOS מופעל מחדש כברירת מחדל, וממשק גרפי להפעלה / השבתה ידנית לפי העדפת המשתמש
תכונות אפליקציות > ספארי

ספארי בביג סר כולל כעת דף התחלה חדש הניתן להתאמה אישית ועיצוב לשוניות משופר. בנוסף, השיפורים בספארי 14 כוללים:
תרגום מובנה לדפי אינטרנט באנגלית, ספרדית, גרמנית, צרפתית, רוסית, סינית ופורטוגזית. התכונה כרגע בגרסת בטא.
תכונות פרטיות משופרות כמו "דוח פרטיות"
ניטור סיסמאות; ספארי תודיע למשתמש אם הסיסמה שלו נפגעה
ביצועים משופרים ויעילות כוח
ניהול פרטיות של הרחבה
תמיכה בממשק API של WebExtensions
תצוגה מקדימה של עמוד
ייבוא סיסמאות מ-Chrome
התמיכה עבור Adobe Flash Player הוסרה
תכונות אפליקציות > הודעות

אפליקציית ההודעות נכתבה מחדש כדי להתבסס על טכנולוגיית הקטליסט של אפל. זה מאפשר לאפליקציה להיות זוגיות עם התכונה המקבילה ל- iOS. לצד עיצוב מעודן, אפליקציית ההודעות מביאה:
הצמדת שיחה של עד תשע שיחות המסונכרנות בין iOS, iPadOS ו-macOS.
חיפוש הודעות
שיתוף שם ותצלומים
לוגו תמונות צ'אט קבוצתי
אזכור אנשים
תשובה מוטבעת
מדבקות ועורך של Memoji
בורר תמונות חדש
אפקטים של הודעה מקומית למשתמשים בהודו
תכונות אפליקציות > חנות אפליקציות

חידודים ותכונות חדשות של Mac App Store כוללים:
קטע המוקדש למידע על פרטיות של אפליקציה
קטגוריית תוספי ספארי חדשה
ווידג'טים של מרכז ההודעות של צד שלישי
שיתוף משפחתי במנויים לאפליקציות
תכונות אפליקציות > תמונות

יכולות עריכה חדשות
כלי משופר לניתוח משופר
תכונת התקרבות חדשה בתצוגות
תכונות אפליקציות > מפות

פנורמות אינטראקטיביות של 360 מעלות "הרחבה סביב", שהוטמעה לראשונה בגרסת iOS 13 של מפות, שולבו בגרסת ה-macOS של מפות.
זמינות הוראות לרוכבי אופניים
ניתוב רכב חשמלי, מבוסס על קרבה לתחנות טעינה ומעקב אחר רמות הסוללה (בדגמי רכב נבחרים)
היסטוריית שחרור

| 0 | 1 | 2 | 3 | 4 | 5 |
| --- | --- | --- | --- | --- | --- |
|  | שחרור קודם |  | שחרור נוכחי |  | בטא |
| גִרְסָה | לִבנוֹת | תאריך | דרווין | מכתבי שחרור |
| --- | --- | --- | --- | --- |
| 11.0 בטא 1 | 20A4299v | 22 ביוני 2020 | 20.0.0 | הערות שחרור של גרסת הביטא של macOS Big Sur 11 |
| 11.0 בטא 2 | 20A4300b | 7 ביולי 2020 | 20.0.0 | הערות שחרור של גרסת הביטא של macOS Big Sur 11 |
| 11.0 בטא 3 | 20A5323l | 22 ביולי 2020 | 20.0.0 | macOS Big Sur 11 Beta 3 הערות פרסום |